**הלמוט אוברלאנדר** (בגרמנית: **Helmut Oberlander**;‏ 15 בפברואר 1924 – 20 בספטמבר 2021) היה פושע מלחמה נאצי שהיה חבר בכיתות המוות של איינזצגרופן של גרמניה הנאצית בברית המועצות הכבושה במהלך מלחמת העולם השנייה. מופיע ברשימת פושעי המלחמה הנאצים המבוקשים ביותר במרכז שמעון ויזנטל. החל משנת 1994, ממשלת קנדה עשתה מספר ניסיונות לבטל את אזרחותו, על סמך זה שהוא מנע או הציג באופן שגוי את מעורבותו בפשעי מלחמה נאציים.

בשנת 2017, לאחר הניסיון הרביעי של הממשלה להסיר את אזרחותו, הוא הפסיד בערעורו, מכיוון שבית המשפט הפדרלי של קנדה מצא את ביטולו 'סביר' ובשנת 2019 דחה בית המשפט הפדרלי לערעורים פה אחד את בקשתו. תיקו נפתח מחדש. ב־5 בדצמבר 2019, בית המשפט העליון של קנדה סירב לדון בערעורו של אוברלאנדר, תוך שהוא מפנה את הדרך לגירושו מהמדינה. במקביל באפריל 2020 נודע כי ועדת החקירות הפדרלית של רוסיה פתחה נגדו בתיק חקירה בגין מעורבותו ברצח עם ברוסטוב על הדון וברצח 214 ילדים בעיירה ייסק במחוז קרסנודאר שבדרום רוסיה.

בתקופת המלחמה
-------------

תצלום המתאר רצח יהודים באיוואנגורוד, אוקראינה ב-1942. אישה מנסה לגונן על ילדה באמצעות גופה, רגע לפני שהם נורים ברובים מטווח קרוב. החייל היורה דאג שיצלמו אותו, ושלח את התמונה לאשתו עם הכיתוב: "ממלא את חובתי בשירות האומה בגאווה!"[דרוש מקור]
אוברלאנדר נולד בהלבשטט, במושבה מולוצ'נה שהייתה יישוב רוסי במה שכיום הוא מחוז זפוריז'יה באוקראינה. כגרמני אתני שנולד וחי באוקראינה (באותה תקופה ברית המועצות) במלחמת העולם השנייה, הוא גויס לכוחות הגרמנים בגיל 17 כדי לשמש כמתורגמן עבור יחידת *Einsatzkommando* 10a שהיה חלק מאיינזצגרופן D כשנכנסה לאוקראינה הסובייטית בשנת 1941. תפקידו כלל האזנה ותרגום שידורי רדיו רוסיים, פעל כמתורגמן במהלך הקשרים בין הצבא לאוכלוסייה המקומית ואבטחה על האספקה הצבאית. במהלך הלחימה פעל תחת פיקודו של קורט כריסטמן. היחידה שבה שירת אוברלאנדר הייתה יחידה סמגרת איינזצגרופה ד' - SK 10a שהייתה כפופה לגרופנפיהרר אוטו אולנדורף ופעלה בדרום אוקראינה.

בית המשפט הפדרלי של קנדה, בתיק "אוברלנדר נגד קנדה (התובע הכללי)", נקבע כי אוברלנדר היה חלק מיחידת Ek 10a של איינזצגרופן D במהלך מלחמת העולם השנייה. בית המשפט הפדרלי של קנדה אפיין את איינזצגרופן D כאחת מכמה חוליות המוות, האחראיות להרג יותר משני מיליון בני אדם, שרובם היו אזרחים ורובם יהודים. על פי הפסיקה, משנת 1941 עד 1943 שימש אוברלאנדר עם Ek 10a כמתורגמן וסייען. בנוסף לעבודת התרגום, הוטלה משימת מציאת והגנה על מזון וצחצוח מגפיים. הוא חי, אכל, טייל ועבד במשרה מלאה עם חיילי ה-Ek 10a. בשנים 1943–1944 שירת בחיל הרגלים בצבא הגרמני.

החיים בקנדה
-----------

אוברלאנדר היגר לקנדה עם אשתו מרגרט בשנת 1954, שם ניהל עסק בתחום הבנייה והתגורר בקיטצ'ר-ווטרלו באונטריו. הוא הפך לאזרח קנדי בשנת 1960. בשנת 1995 ממשלת קנדה יזמה נגדו הליך של היפוך התאזרחות וגירושו. ב-28 בפברואר 2000 דיווח השופט אנדרו מק'קיי על ממצאיו: הוא הגיע למסקנה כי אין ראיות לכך שאוברלאנדר היה מעורב, במישרין או בעקיפין, בביצוע פשעי מלחמה או פשעים כלשהם נגד האנושות. עם זאת ייתכן שהוא לא גילה את תיעוד המלחמה שלו במהלך ראיון ההגירה שלו בשנת 1953 בקרלסרוהה, גרמניה. ממשלת קנדה קבעה כי נימוק מידע זה מהווה סיבה מספקת כדי להסיר מאוברלאנדר את אזרחותו הקנדית. אנדרו טלגדי, שהיה חבר הפרלמנט של אוברלנדר, והיה באותה תקופה מזכירו הפרלמנטרי של שר האזרחות וההגירה, התפטר מתפקידו בשל התנגדותו להחלטה זו.

### שלילת אזרחות

באוקטובר 2008 שללה הממשלה את אזרחותו של אוברלאנדר. בנובמבר 2009 ביטל בית המשפט הפדרלי לערעורים החלטה זו ובכך החזיר את אזרחותו.

בשנת 2012 שוב הוסרה מאוברלנדר אזרחותו באמצעות צו מועצה של ממשלת קנדה. אוברלאנדר ערער על הוראת 2012 לבית המשפט הפדרלי של קנדה, שבית המשפט דחה בשנת 2015. לאחר מכן ערער אוברלאנדר על החלטת 2015 לבית המשפט הפדרלי לערעורים של קנדה. בשנת 2016 בית המשפט קיבל את ערעורו, תוך שהוא מחסל את הוראת הממשלה. ביולי 2016, בית המשפט העליון של קנדה דחה את בקשת הממשלה לרשות ערעור על ההחלטה. כתוצאה מכך, על מנת לגרש את אוברלאנדר לצורך משפט, על הממשלה היה להוכיח תחילה שהוא השתתף מרצון בפעילות כיתות המוות עקב פסק הדין של בית המשפט העליון מ–2013 לפיו אשמה על ידי חברותו בארגון איננה עילה מספקת כדי להיחשב לפושע מלחמה.

ביולי 2017 השתמשה ממשלת קנדה שוב בצו מועצה כדי לשלול מאוברלאנדר את אזרחותו הקנדית בפעם הרביעית. בספטמבר 2018 קבע שופט בית המשפט הפדרלי, מייקל פלן, כי הביטול הרביעי הזה היה כדין. רק בית המשפט הפדרלי לערעורים יכול היה לדון בערעור על החלטתו של פלן ולאוברלאנדר לא הייתה זכות אוטומטית לערער על החלטת בית המשפט האחרונה, אך היה עליו לבקש רשות ערעור. בדיווח חדשותי נאמר כי הוא "התמודד עם סיכונים מוגברים של העמדה לדין אם אי פעם יגורש לגרמניה, שם היה אזרח בעבר. בשינוי מדיניותה מנסה גרמניה כעת בשנות ה-90 לחייהם לדונם כשותפים לפשעי מלחמה נאצים". ב-25 באפריל 2019, בית המשפט הפדרלי לערעורים דחה את בקשתו של אוברלאנדר לפתוח את תיקו מחדש בשל הטיה לכאורה של השופט מיכאל פלן בשנת 2008. החלטת בית המשפט לערעורים התקבלה פה אחד. ב-5 בדצמבר 2019, בית המשפט העליון של קנדה סירב להעניק לאוברלאנדר אישור לערער על החלטת בית המשפט הפדרלי, תוך פינוי הדרך לגירושו מהמדינה.

בשנת 2020 נודע כי הרשויות בקנדה החלו בתהליך גירושו מהמדינה ובוועדת החקירות של רוסיה פתחו הליך פלילי נגדו על אשמתו ברצח 30,000 מתושבי מחוז רוסטוב.

נפטר ב-20 בספטמבר 2021.

הערות שוליים
------------

1. 1 2  Petrou, Michael (31 באוקטובר 2008). "War Criminals Old and New – The World Desk – Macleans.ca". *Maclean's*. נבדק ב-9 בספטמבר 2012. `{{cite news}}`:  (עזרה)(הקישור אינו פעיל)
2. 1 2  "Oberlander was not a Nazi: daughter". *Toronto Star*. אורכב מ-המקור ב-2012-09-09. נבדק ב-21 ביולי 2012. `{{cite news}}`:  (עזרה)
3. ↑  "Three new names on Wiesenthal Center's most-wanted Nazi list have Canadian links". *Jewish Telegraphic Agency*. 20 באפריל 2012. אורכב מ-המקור ב-27 באוגוסט 2012. נבדק ב-21 ביולי 2012. `{{cite news}}`:  (עזרה)
4. 1 2  Quan, Douglas. "Ontario man fighting deportation over his role in Nazi death squad gets another reprieve from court". *The National Post*. נבדק ב-12 במרץ 2016. `{{cite web}}`:  (עזרה)
5. ↑  קנדה לא מצליחה לגרש נאצי בן 92, באתר ynet, 7 ביולי 2016
6. 1 2  "Ex-Nazi interpreter Helmut Oberlander loses appeal to retain citizenship". *CBC*.
7. 1 2  Keung, Nicholas (25 באפריל 2019). "Ex-Nazi death squad member loses fight to restore Canadian citizenship". *Toronto Star*. נבדק ב-26 באפריל 2019. The mere fact a judge was involved in an earlier decision and made findings adverse to a party does not, in and of itself, give rise to a reasonable apprehension of bias," wrote Justice Richard Boivin in a unanimous decision on behalf of colleagues Donald Rennie and Yves De Montigny in closing the file. `{{cite news}}`:  (עזרה)
8. 1 2
9. ↑  רוסיה לקנדה: הסגירו את הרוצח הנאצי
10. 1 2  "Oberlander v. Canada (Attorney General), 2009 FCA 330 (CanLII)". *CanLII*. אורכב מ-המקור ב-27 בינואר 2018. נבדק ב-12 במרץ 2016. `{{cite web}}`:  (עזרה)
11. ↑  Clark, Campbell. "Citizenship law overhaul to give courts more power". *The Globe and Mail*. נבדק ב-12 במרץ 2016. `{{cite web}}`:  (עזרה)
12. ↑  Freeze, Colin. "88-year-old accused war criminal again stripped of Canadian citizenship". *The Globe and Mail*. נבדק ב-12 במרץ 2016. `{{cite web}}`:  (עזרה)
13. ↑  "Helmut Oberlander stripped of Canadian citizenship again". *therecord.com*. אורכב מ-המקור ב-2013-05-19. נבדק ב-2020-04-09.
14. ↑  Black, Debra. "Helmut Oberlander plans to fight after losing appeal of deportation order". *The Toronto Star*. נבדק ב-12 במרץ 2016. `{{cite web}}`:  (עזרה)
15. ↑  Shupac, Jodie (15 ביולי 2016). "Jewish groups upset by Supreme Court's decision on Oberlander". `{{cite web}}`:  (עזרה)
16. ↑  "Former Nazi Helmut Oberlander stripped of citizenship again - The Star". *thestar.com*.
17. ↑  Kate Bueckert, Ex-Nazi interpreter Helmut Oberlander stripped of citizenship for 4th time, CBC News, ‏25 ביולי 2017
18. ↑  Outhit, Jeff (28 בספטמבר 2018). "Court upholds decision to revoke Helmut Oberlander's citizenship". *TheRecord.com*. `{{cite web}}`:  (עזרה)
19. ↑  McQuigge, Michelle (25 באפריל 2019). "Court dismisses latest Oberlander effort to fight stripping of citizenship". *CBC News*. Canadian press. נבדק ב-26 באפריל 2019. `{{cite news}}`:  (עזרה)
20. ↑  איריס ז'ורלט, ‏ניצחון לארגונים היהודיים: קנדה שללה את אזרחותו של נאצי בן 94, באתר מעריב אונליין, 3 באוקטובר 2018
21. ↑  Фигурант дела о геноциде в Ейске просит не депортировать его из Канады
22. ↑  СК возбудил дело о расстрелах эсэсовцами жителей Ростовской области
23. ↑  רוסיה דורשת ממשלת קנדה: מסרו את רוצח הילדים הנאצי מתקופת השואה!, באתר ‏מאקו‏, 16 בפברואר 2020